ઇન્ટરનેશનલ ડેસ્કઃ રશિયામાં સોમવારે વ્લાદિમીર પુતિન ચોથીવાર પ્રેસિડન્ટ પદની જવાબદારી સંભાળશે. પરંતુ એ પહેલાં જ તેઓનો વિરોધ પણ શરૂ થઇ ગયો છે. હજારો લોકોએ પુતિન વિરૂદ્ધ મોસ્કોના પુશ્કિન સ્ક્વેર પર પ્રદર્શન કર્યુ. લોકો પુતિન ફરીથી રાષ્ટ્રપતિ પદ સંભાળશે તેના વિરોધમાં પ્રદર્શન કરી રહ્યા હતા. પ્રદર્શનકારીઓની આગેવાની એન્ટી-કરપ્શન કેમ્પેનર અને પુતિનના વિરોધી એલેક્સી નવાલ્નીએ કરી હતી. પોલીસે નવાલ્ની સહિત 1600થી વધુ દેખાવકારોની ધરપકડ કરી છે.